open-index/open-wikipedia-markdown huggingface dataset:
Länsväg 1050 (Västra Götalands län)

**Länsväg O 1050** er en svensk sekundær länsväg som går mellom den norsk-svenske grensen ved Håvedalen (Tyslingmoen på norsk side) vest for Enningdalen, og Håve i Strömstad kommune. Veiens lengde er 6,7 km.

## Knutepunkter

;Strömstad kommune
* Riksgrensen ved Tyslingmo →  (Norge)
* Lövliden
* Nösteröd
* Håve

## Referanser
Stuart Baxter

**Stuart Baxter** (født 16. august 1953 i Birmingham, Storbritannia) er en engelsk-skotsk fotballtrener og tidligere fotballspiller som er midlertidig hovedtrener for den svenske klubben .

Etter at han la opp som aktiv, har hatt en rekke oppdrag som fotballtrener. Han er fra 2007 landslagstrener for Finland og forlenget i 2009 kontrakten til 2012.

## Karriere som spiller
Baxter startet som profesjonell fotballspiller i Preston North End FC i 1971 hvor han var i fire år og spilte 41 kamper. Deretter hadde han et år i Dundee United uten å få kamper på førstelaget. Han flyttet derfor til Stockport County. Siden spilte han for Helsingborgs IF i Sverige i 1981, for South Melbourne FC i 1982, for San Diego Sockers i 1983 før han avsluttet karrieren som aktiv i Örebro SK året etter.

## Karriere som trener
I  fikk han sitt første treneroppdrag i 1985 som trener for juniorlaget til klubben. Året etter ble han trener for Skarp IF. Han ble der bare et år, for i 1987 fikk han trenerjobben i portugisiske Vitória FC. Fra 1988 var han trener for Halmstads BK i tre år. Deretter fikk han fem år i Japan, først for Sanfrecce Hiroshima, deretter for Vissel Kobe. Fra 1998 til 2000 trente han . De vant Allsvenskan i 1998 under hans ledelse, og året etter deltok de i Mesterligaen. I 2001 trente han FC Lyn Oslo, men det ble med det ene året, for året etter fikk han ansvaret for Englands U19-landslag. Etter to år der ble han manager for , men han sluttet der og reiste tilbake til Vissel Kobe da Sør-Afrikas landslag ikke klarte å kvalifisere seg for VM i fotball 2006. I 2006 var han tilbake i Helsingborgs IF og ledet laget i UEFA-cupen.

## Referanser


## Eksterne lenker
* 
* Artikkel om Baxter i Aftenposten 31. mars 2009
Palisadoes

**Palisadoes** er en sandbanke utenfor Kingston, Jamaica.

Norman Manley International Airport og den gamle havnebyen Port Royal ligger på sandbanken.
Hamstring

**Hamstring** (avledet og lånt fra tysk *Hamstern* under første verdenskrig) er innsamling og lagring av mat eller andre varer for å kunne dekke behovet for disse i en fremtidig periode med mangel.

Mange dyr samler forråd av mat for vinteren, for eksempel gnagere som ekorn og rotter, men også en rekke fugler hamstrer. Hamsterens vane med å samle frø og annen mat i sine kinnposer har gitt dette dyret sitt navn. Det moderne mennesket har ikke lenger behov for å hamstre for vinteren, men hamstrer gjerne i forkant av mulige naturkatastrofer, prisøkninger eller i generelt ustabile tider. Hamstring basert på urealistiske forventninger om fremtiden kan gå over i en lidelse.

## Hamstring som lidelse

Noen former for hamstring hos mennesker kan gå over til å bli en lidelse, og kalles da gjerne samlemani. Samlemani er definert som det å ta vare på og ikke greie å kvitte seg med verdiløse ting, selv om de for andre ikke har noen verdi. Samlemani har tidligere blitt sett på som en undertype av tvangslidelser, men senere forskning tyder på at hamstring kan representere et relatert men distinkt syndrom.

## Referanser
Juan Fuenmayor

**Juan Fuenmayor** (født 5. september 1979 i Maracaibo) er en venezuelansk tidligere fotballspiller. Han var forsvarsspiller, og spilte frem til sommeren 2010 i den norske klubben Vålerenga.

Fuenmayor kom til Vålerenga fra klubben Zulia i 2009. Han har tidligere spilt for Unión Atlético Maracaibo. Han hadde kontrakt med Vålerenga frem til sommeren 2010. 30. juni 2010 ble det klart at Vålerenga ikke kom til å forlenge med Fuenmayor. I begynnelsen av juli trente han med Odd Grenland.

Fuenmayor var , og debuterte på landslaget i 2005.

## Eksterne lenker
* 
* 
* Profil på vif-fotball.no
Svein Arild Berntsen

**Svein Arild Berntsen** (født 29. desember 1950 i Stavanger) er en norsk maler, musiker og kunstformidler. 

Berntsen gjennomgikk forskole for tegnere ved Stavanger Yrkeskole i 1968-1969 og tok deretter utdanning som reklametegner med kalligrafilære (1969–1971).  I 1972-1973 tok han utdanning i kunst og håndverk på SLFN/Statens lærerskole i forming på Notodden. Siden 1974 har han vært profesjonell kunstner og kunstformidler. Han debuterte i 1977 på Unge Kunstneres Samfund i Oslo. 

Bildene til Berntsen har ofte motiv fra natur, dans og musikk. Ofte er et musikkinstrument lagt inn i motivet.
Hans verker er innkjøpt av Oslo kommunale kunstsamlinger, Troms fylkeskommune m.fl. Han har også utsmykket flere offentlige bygg og kirker.

I 1983 tegnet han kommunevåpenet til Lund kommune i Rogaland. Våpenet består av tre eikenøtter, som symboliserer de tre sentrale stedene i kommunen, Hovsherad, Ualand/Heskestad og Moi.   Badeanlegget «Polarbadet» på Bardufoss har et av Troms-fylkets største veggdekorasjoner, laget av Alvin Jensvold og Svein Arild Berntsen. Flere kirkebygg har kunstverk av Berntsen, blant annet bymisjonskapellet i Tromsø, der altertavla er malt av kunstneren.

I 2009 var Svein Arild Berntsen festivalkunstner på Varangerfestivalen. I 2010 var han såkalt VU-kunstner under Vinterfestuka i Narvik. 

I tillegg til kunstvirksomheten har Berntsen vært en aktiv bluesmusiker, først med gruppen «Karva blues», deretter med «Pappa Svein bluesband».  Berntsen er vokalist og trakterer munnspillet. På Trygve Hoffs album «Rækved og lørveblues», utgitt i 1980, spilte han munnspill.  

Berntsen er nå bosatt i Vangsvik på Senja.

## Utstillinger
Et utvalg av utstillinger:
* 1977 Unge Kunstneres Samfund, Oslo. 
* 1985 Festspillene i Nord-Norge
* 1990 Norske kulturdager i Berlin
* 1992 Festspillene i Nord-Norge

Berntsen har også deltatt på Vestlandsutstillingen, Nord-Norsken og Høstutstillingen.
## Diskografi
### BlåCompaniet
* *Plommå i egget* (2013)
* *[[Rubbel og bit]]* (2014)
### Karva blues
* *Back in the Mirror* (1993)
### Papa-Svein Bluesband
* *Demo/Live* (1999)

### Deltar på
* Trygve Hoff: *[[Rækved og lørveblues]]* (1980)
* Malvin Skulbru: *[[Ikke så mykje men, litt a' kvert...]]* (1982)
* Trygve Hoff: *[[Lån mæ no'n tima]]* (1993)
* Chris Barlow Band: *[[Shade of Blue (EP)|Shade of Blue]]* (2003)
* Trygve Hoff: *[[Kokfesk & Ballader (samleplate)|Kokfesk & Ballader]]* (2008)
* Tore Sivertsen: *[[Evighet e lenge]]* (2008)
* Mørk: *[[Karasho (Mørk-album)|Karasho]]* (2013)
## Referanser


## Eksterne lenker
* 
* 
*
Länsväg 164

**Länsväg 164** er en svensk vei, som går mellom Strömstad og Åmål. Veiens lengde er rundt 116&nbsp;km.

## Knutepunkter

;Strömstad kommune
* Strömstad →  til Sandefjord
* Skee → Oslo, Göteborg
* Valex →  (Norge)
;Tanum kommune
* Holkekärr →  (Norge), felles trasé til Bullarebygden
* Bullarebygden → Dingle
;Dals-Ed kommune
* Bondemon →  (Norge), felles trasé til Ed
* Ed
;Bengtsfors kommune
* Steneby, felles trasé til Bengtsfors → Uddevalla
*
* Bengtsfors → Arvika
;Åmål kommune
* Åmål

## Referanser
Unga Sjálvstýri

**Unga Sjálvstýri** (USj) er ungdomsorganisasjonen til det sosialliberale partiet Sjálvstýri, som ønsker å etablere Færøyene som en egen stat.

Den første organisasjonen med navnet Unga Sjálvstýri ble konstituert i Tórshavn våren 1939.

I 1985 ble Unga Sjálvstýri tatt opp som medlem i Nordens Liberale og Radikale Ungdomsforbund.

## Referanser


## Eksterne lenker
* 
*
Stian Jacobsen

**Stian Mosefinn Jacobsen** (født 13. september 1972) er en norsk forfatter og finansjournalist, som siden 1998 har jobbet i HegnarOnline. Han har skrevet bøkene *«Norges beste investorer»*, *«Norge beste gründere»*, *«Maten og kjærligheten»* og *«Eiendomsskolen»*.

Bøkene er gitt ut på forlaget til Trygve Hegnar, bortsett fra *«Maten og kjærligheten»* som er gitt ut på Schibsted Forlag.

Stian Jacobsen er opprinnelig fra Odda, men vokste opp i Stavern i Vestfold. Han bor nå på Grünerløkka i Oslo.
Blaff

***Blaff*** er rockebandet Raga Rockers femte studioalbum og ble utgitt på Sonet Grammofon i 1989. Albumet lå i fire uker på VG-lista med en sjuendeplass som beste plassering.

## Sporliste
Alle sanger er skrevet av Michael Krohn.

# «Lysere tider»
# «Blaff»
# «Rock'n roll»
# «Invitasjon»
# «Det skjulte kamera»
# «Ny dag»
# «Hold hodet høyt»
# «2 kl. mennesker»
# «Tid»
# «Best å være streit»
# «Sukker»
# «Fritt liv»

## Medvirkende
### Raga Rockers
* Michael Krohn - sang, produsent
* Tore Berg - gitar, produsent 
* Livio Aiello - bass, produsent 
* Nils Aune - keyboard, gitar, produsent
* Jan Arne Kristiansen - trommer, produsent
### Øvrige medvirkende
* Anders Lind - produsent
* Björn Almstedt - mastering
* Maya Glaser - fotograf 
* Truls Halvorsen - coverdesign 

## Listeplasseringer

## Referanser
Unga Tjóðveldið

**Unga Tjóðveldið** (norsk oversettelse: «Den unge republikken») er ungdomsorganisasjonen til Tjóðveldi, et venstreorientert selvstendighetsparti på Færøyene. Organisasjonen ble stiftet i 1965 av elever ved Føroya Studentaskúli.

## Ledere siden 1998
*Annlis Bjarkhamar
*Jóannes Vitalis Hansen
*Rúni Nielsen
*Jógvan Jacobsen
*Barbara Holm
*Rúni Nielsen og Barbara Holm
*Jógvan Arnason Djurhuus
*Gunnhild Dahl Niclasen 2009–2011
*Regin Winther Poulsen 2011–2014
*Tráin Petursson Nónklett 2014–2016
*Elsa Berg 2016–2018
*Hervør Pálsdóttir 2018–d.d.

## Referanser


## Eksterne lenker
* 
*
Länsväg 2206 (Västra Götalands län)

**Länsväg O 2206** er en svensk sekundærvei som går mellom den norsk-svenske grensen ved Alingmoen og Bengtsfors. Veiens lengde er rundt 40 km. Strekningen omfatter en ferge over Store Le.

## Knutepunkter

;Dals-Ed kommune
* Riksgrensen ved Alingmoen →  (Norge)
* Solum
* Solum
* Nössemark → mot  Ed
* Nössemark
* fra Jaren
*til Sund
* Sund → mot Håbol
* Trytjärnen
;Bengtsfors kommune
* Barkerud → via  til Lennartsfors og Årjäng
* Årbol → mot  Gäserud
* Nytorp
* Bengtsfors

## Kilder
*https://nvdb2012.trafikverket.se/SeTransportnatverket

## Eksterne lenker
*Sund-Jarenleden (Färjerederiet)
Epichnopterix plumella

***Epichnopterix plumella*** er en sommerfugl som tilhører familien sekkspinnere (Psychidae). Den er ikke funnet i Norge, men er forholdsvis vanlig i Sønderjylland i Danmark. Som hos amnge andre sekkspinnere er hunnen vingeløs og larvelignende.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 543. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Epichnopterix plumella* på UK moths: https://web.archive.org/web/20111017110620/http://ukmoths.org.uk/show.php?bf=189

## Eksterne lenker
*
Miss Marple

**[[Frøken|Miss]] Jane Marple** er en fiktiv person som opptrer i 12 av Agatha Christies kriminalromaner. Miss Marple er en gammel frøken som opptrer som amatøretterforsker, og ofte klarer å løse mysterier bedre enn politiet. Hun refererer stadig til *«The human being»* (mennesket/menneskenaturen). 

Hun bor i , en typisk gammeldags engelsk landsby. Flere av bøkene foregår der. Hun har blitt spilt av Margaret Rutherford, Angela Lansbury, Dulcie Gray, Helen Hayes, Joan Hickson, Geraldine McEwan og Julia McKenzie på film og fjernsyn, og er en av Agatha Christies mest kjente figurer. 

Den første gangen hun kom på trykk var i nr. 350 av **' i desember 1927 med den første publisering av novellen **' som senere ble første kapittelet i **' (1932). Hennes første opptreden i en roman var i **' i 1930.

## Bøker og novellesamlinger med Miss Marple
### Bøker
*1930: *The Murder at the Vicarage* (på norsk 1932: *[[Mordet i prestegården]]*)
*1942: *The Body in the Library* (på norsk: *[[Liket i biblioteket]]*)
*1942: *The Moving Finger* (på norsk: *Mord pr. korrespondanse*)
*1950: *A Murder Is Announced* (på norsk: *Invitasjon til mord*)
*1952: *They Do It with Mirrors* (på norsk: *Lek med speil*)
*1953: *A Pocket Full of Rye* (på norsk: *Sort knekt*)
*1957: *4.50 from Paddington* (på norsk: *4.50 fra Paddington*)
*1962: *The Mirror Crack'd from Side to Side* (på norsk: *[[Mord som medisin (bok)|Mord som medisin]]*)
*1964: *A Caribbean Mystery* (på norsk: *Mysterium i Vestindia*)
*1965: *At Bertram's Hotel* (på norsk: *Den forsvunne domprost*)
*1971: *Nemesis* (på norsk: *Nemesis*)
*1976: *Sleeping Murder: Miss Marple's Last Case* (på norsk 1977: *Miss Marples siste sak*)

### Novellesamlinger
*1927: *The Tuesday Night Club*, i denne novellen opptrådte Miss Marple for første gang
*1933: *The Thirteen Problems* (på norsk: *Tretten mysterier*), noveller
*1979: *Miss Marple's Final Cases and Two Other Stories*, noveller samlet posthumt. Skrevet mellom 1939 og 1954
*1985: *Miss Marple: The Complete Short Stories*, ISBN 0-396-08747-7, totalt 20 noveller fra fire samlinger: *The Tuesday Club Murders*, *The Regatta Mystery*, *Three Blind Mice and Other Stories*, og *Double Sin and Other Stories*.

Miss Marple opptrer også i novellen *Greenshaw's Folly*, som tradisjonelt inkluderes i Poirot-samlingen *The Adventure of the Christmas Pudding* fra 1960. Hun er hovedperson i fire av novellene i samlingen *Three Blind Mice and Other Stories* fra 1950: *Strange Jest*, *Tape-Measure Murder*, *The Case of the Caretaker*, og *The Case of the Perfect Maid*.
Ivan Hedqvist

**Ivan Hedqvist** (1880–1935) var en svensk skuespiller og regissør.
 
Hedqvist var først engasjert ved ulike teater i Helsingfors og Göteborg, før han ble engasjert ved Svenska Teatern i Stockholm 1906-09 og 1922-25. Han var også engasjert ved Dramaten 1909-19 og 1927-32. Hedqvist framførte Alfred Tennysons dikt *[[Nyårsklockan]]* på Skansen ved nyttårsfeiringen i 1917.

## Filmografi
### Roller

### Regi

## Referanser


## Eksterne lenker
*
Élisabeth Jacquet de La Guerre

**Élisabeth Claude Jacquet de La Guerre** (1665–1729) var en fransk cembalist og barokk-komponist.

## Liv og virke
### Bakgrunn
Élisabeth Jacquet var datter av organisten Claude Jacquet (død 1702) og Anne de La Touche (død 1698). Faren underviste henne i cembalospill fra svært ung alder, og bare fem år gammel spilte hun for kong Ludvig XIV, som ble svært betatt av den unge cembalisten. Kongens elskerinne, Madame de Montespan, tok henne under sine vinger, noe som gjorde at hun tidlig fikk en god innføring i hoffetikette.

### Karriere
Kongen gav henne et engasjement allerede mens hun var i tenårene, og hjalp til å få verkene hennes oppført.  I tidsskriftet *[[Mercure de France|Mercure galant]]* ble hun omtalt nærmest som århundrets vidunderbarn.

I 1684 giftet hun seg med organisten Marin de la Guerre og fikk med ham en svært musikkbegavet sønn som døde bare ti år gammel.  Som gift kvinne fikk hun ikke lengre arbeide ved hoffet, i stedet arrangerte hun i sitt eget hjem konserter som trakk tidens beste musikere og musikkjennere. Hun hadde et enestående talent for improvisasjon, og kunne improvisere et preludium med tilhørende fantasi i opp til en halv time på en så variert og utsøkt måte at publikum satt som trollbundet.

Sammen med italienerne Francesca Caccini, Barbara Strozzi og Isabella Leonarda, regnes de La Guerre til de få kvinnelige komponistene fra barokktiden som var det vi i dag ville betegnet som «etablert». Hun var den første franske kvinne som skrev en opera som ble oppført på *[[Pariseroperaen|Opéra Paris]]*: *Céphale et Procris*, en  *[[tragédie lyrique]]* med libretto av Joseph-François Duché de Vancy.

de La Guerre tok opp igjen undervisnings- og komponistaktivitetene etter at hun ble enke, og ble en godt kjent og respektert cembalist og komponist i Paris. Etter 1715 trakk hun seg tilbake fra offentligheten, men tjente godt på å gi privattimer og på salget av sine trykte komposisjoner, slik at hun satt usedvanlig godt i det helt fram til sin død.

Også Élisabeths tre søsken ble profesjonelle musikere, Nicolas (rundt 1662–1707) var organist i *Saint-Pierre* i Bourdeaux, Anne (1664–1723/1726) var cembalist hos Mademoiselle de Guise, og Pierre (1666–1739) var organist i *Saint-Nicolas-du-Chardonnet* inntil han ble farens etterfølger ved orgelet i *Saint-Louis-en-l’Île*.

## Verk i utvalg
* Kirkelige (1708 og 1711) og verdslige (1715) kantater
** Kantaten *Le Sommeil d'Ulisse* (ca. 1715)
* *Céphale et Procris (Duché de Vancy).* Opera (1694 Paris, 1696 Strasbourg)
* *Les Jeux à l’honneur de la victoire.* Ballett (1685?, rundt 1691/1692 (?), tapt)
* *Divertissement pour le Mariage de Mlle de Nantes avec le Duc de Bourbon* Ballet (1685, tapt) 
* Cembalosuiter (2 versjoner; 1687 og 1707)
* Sonater for fiolin og cembalo (1695)
* Triosonater (1695)

## Referanser


## Kilder
* «Jacquet de la Guerre, Elisabeth-Claude, geb. Jacquet», Sophie Drinker Institut, Bremen
* Élisabeth Jacquet de La Guerre, *Projekt MUGI – Musik und Gender im Internet*, Hochschule für Musik und Theater Hamburg

## Eksterne lenker
* 
* 
* 
* 
*
Svart algesekkspinner

**Svart algesekkspinner** *Narycia duplicella* er en sommerfugl som tilhører familien sekkspinnere (Psychidae). Denne arten skiller seg fra de fleste sekkspinnere ved at begge kjønn har vinger og at hannens antenner er trådformede. I kroppsformen kan den minne om en knoppmøll (Prodoxidae).

## Utseende
En liten (vingespenn 7-11 millimeter), tettbygd, svart og hvit sekkspinner. Hunnen er noe kraftigere bygd enn hannen, med kortere vinger og antenner, men er fortsatt flygedyktig. Antennene er tynne og trådformede, litt over halvparten så lange som forvingene hos hannen og noe under halvparten så lange hos hunnen. Hodet, kroppen og forvingens grunnfarge er gråsvart. Forvingen har to smale, hvite, litt uregelmessige tverrbånd som ofte er avbrutt i midten. Bakvingene er mørkgrå. Larven lever i en pæreformet larvesekk som ofte er grønnfarget fra algene den lever av.

## Levevis
Arten kan forekomme både i skog og i mer åpne habitater, men er ikke vanlig. Larvene gnager lav og alger fra trestammer, bergvegger, stolper og andre overflater. Utviklingen tar to år. De voksne sommerfuglene er aktive om natten i juni, og hviler om dagen.

## Utbredelse
Den er utbredt i Europa. I Norge har arten først blitt oppdaget ganske nylig, så langt er den funnet i Østfold og Agder. Den ble vurdert som Nær truet (NT) på Norsk rødliste for arter fra 2010.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien Sekkspinnere, Psychidae Boisduval, 1828
*********** Underfamilien  Naryciinae
************ **Svart algesekkspinner** *Narycia duplicella* (Goeze, 1783)

## Referanser




## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 512–513. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/narycia_duplicella.html
* *Narycia duplicella* på UK moths: https://web.archive.org/web/20100203063101/http://www.ukmoths.org.uk/show.php?bf=175

## Eksterne lenker
*
Arr – idéhistorisk tidsskrift

***Arr*** er et norsk kvartaltidsskrift. Det har blitt utgitt uavhengig av institusjons- og forlagsinteresser siden første nummer kom i 1989. Tidsskriftet lager temanumre om sentrale kulturelle og politiske fenomener, slik som ære, straff, vennskap, mat og dommedag. I tillegg inneholder hvert nummer artikler utenom tema, debattsider, bokessays og -anmeldelser. *Arr*-numrene er illustrerte og vanligvis mellom 120 og 180 sider lange. 

*Arr* er på nivå 1 på Universitets- og høgskolerådets liste over tellende publikasjonskanaler. *Arr* er også inkludert i Kulturrådets innkjøpsordning for tidsskrift for perioden 2009–2011. 

## Eksterne lenker
* Arrs nettsted
Dahlica lazuri

***Dahlica lazuri*** er en sommerfugl som tilhører familien sekkspinnere (Psychidae). Den er funnet spredt over hele Norge, og er en av de vanligste sekkspinnerne. Hunnen er larvelignende, mens hannen ser ut mer som en vanlig sommerfugl.

## Utseende
Hannen er en liten til middelsstor (vingespenn 11-15 millimeter), nokså spinkel sekkspinner med tynt skjellkledte vinger. Antennene er trådformede og rundt halvparten så lange som forvingene. Hodet og kroppen er ganske slanke, gråsvarte. Forvingen er forholdsvis stor, grå med ganske tynn skjellkledning, bakvingen er lysgrå. Hunnen er mørkbrun, fet og larvelignende, men med velutviklede antenner, fasettøyne og bein.

## Levevis
Arten kan finnes i mange ulike miljøer, men er vanligst i skog og på fuktige enger. Larven, som omgir seg med en larvesekk av silke kledt med sandkorn, eter mest moser men også lav og alger. Larveutviklingen er trolig oftest ett-årig, men kan ta to år. De voksne sommerfuglene er aktive i april-mai.

## Utbredelse
Arten er kjent fra Norden, Baltikum og Mellom-Europa. I Norge er den en av de vanligste sekkspinnerne og er funnet spredt over hele landet, men den er trolig noe oversett på grunn av den tidlige flygetiden.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien sekkspinnere, Psychidae Boisduval, 1828
*********** Underfamilien  Naryciinae
************ Slekten *[[Dahlica]]* Enderlein, 1912
************* *Dahlica lazuri* (Clerck, 1759)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 519. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dahlica_lazuri.html

## Eksterne lenker
*
Kevin Phillips

**Kevin Mark Phillips** (født 1973) er en engelsk fotballtrener og tidligere fotballspiller.

Han ble toppscorer i Premier League i sesongen 1999/2000, da han spilte for . Denne sesongen fant han veien til nettmaskene hele 30 ganger, og vant også den europeiske «gyldne støvel» det året. Hans gode prestasjoner i Sunderland førte til tillit på det engelske landslaget. Her slet han mer med effektiviteten og fant ikke veien til nettmaskene på sine 8 kamper.

Phillips skrev under på en ettårskontrakt med  i juli 2013, rett før hans 40-årsdag, og kan bli den tredje spilleren over 40 år som får spilletid i Premier League etter Teddy Sheringham og Gordon Strachan.

Han spilte sist for  i 2014 før han la opp som fotballspiller.

## Referanser


## Eksterne lenker
*
Lu Yu

**Lu Yu** (733–804) var en poet og forfatter fra Kina. Mest kjent er han for sitt bidrag til kinesisk tekultur ved å publisere kinesisk histories første verk om te, *[[Chajing]]*.

Han ble adoptert av tre munker etter å ha mistet sine foreldre i krig. Lu Yu ville imidlertid ikke bli munk og rømte da han var tolv år. Han kom med i et selskap av omreisende gjøglere der han fikk spille klovn og dessuten skrive skuespill. Gjennom sine opptredener ble han kjent med en rekke viktige personer i samfunnet, og etter at han sluttet som skuespiller hjalp noen av dem gjennom livet ved å gi ham lærdom innen blant annet poesi, skrift og litteratur.

Da han ble 21 år gammel (i 754), ble han lei og rastløs. Han ville gjøre noe meningsfullt ut av sitt liv og bestemte seg at ettersom han siden barndommen av hadde elsket te, skulle han fordype seg i teens mysterier.

Han foretok studieekspedisjoner og samlet inn viltvoksende te og eksperimenterte. Han noterte sine iakttagelser. Den eldre Cui Goufu, som var både vitenskapsmann, poet og svært høy av rang i embedsverket, var god venn med Lu Yu trass i aldersforskjellen. Cui Goufu støttet sin venn på alle vis, og finansierte Lu Yu med all nødvendig utrustning som var nødvendig for hans lange ekspedisjonsreise og gav ham også sitt favorittdyr, en bøffel.

I to år utforsket Lu Yu vestre Bashan Xiachuan, ingenmannsland, innen han måtte vende tilbake til Jingling. Alle teblader og notater han hadde akkumulert under de to årene sinket ham. Etter mange år hadde Lu Yu samlet sammen eksemplar av te fra over 32 distrikter, ikke bare fra Bashan Xiachuan, men også fra forskjellige gårdsbruk og landegods i området Jiangsu, Jiangxi og Zhejiang. Han oppholdt seg på gårdene og utviklet metoder for forskjellige behandlinger av te. Han var den første som innførte kvalitetskontroll av teen.

I år 760 trakk Lu Yu seg tilbake til en grotte oppe i fjellet Jushu Shan ikke langt fra byen Shaoxi, for der å sluttføre sitt arbeide i ro, alene og isolert. Han forble på fjellet i seks år. Han gjorde ferdig sin bok i år 766 (uoffisielt, offisielt i år 800).

## Fotnoter


## Referanser


## Litteratur
*
George Thomas Staunton

**George Thomas Staunton** (født 26. mai 1781 i Salisbury i England, død 10. august 1859 i London) var en britisk sinolog.

I 1792 var han med sin far George Leonard Staunton (1737–1801) som ledsaget George Macartneys sendeferd til Kina og lærte seg å tale og skrive kinesisk, slik at han – som elleveåring – ved en audiens hos Qianlong-keiseren var den eneste i sendeferden som kunne føre en samtale på kinesisk. 

Han forble i Kina til 1817, dels i det britiske Ostindiakompanis tjeneste ved dets faktori i Kanton, der han etterhvert ble dets sjef, dels som kommissær ved den britiske legasjon, der han gjorde en viktig innsats ved sitt kjennskap til landets språk og forhold.

Fra til 1818-1852 satt han med få avbrudd som liberal tory i parlamentet. 

I 1823 medvirket han med Henry Thomas Colebrooke og andre ved stiftelsen av Royal Asiatic Society og skjenket selskapet 3&nbsp;000 bind kinesisk litteratur. Staunton skrev *Miscellaneous Notices Relating to China and the British Commercial Intercourse with That Country* (1822) samt oversatte fra kinesisk *The fundamental laws of China* (kinesisk strafferett, 1810) samt *Narrative of the Chinese Embassy to the [[Khan]] of the [[Turgut|Tourgouth]] [[Tartar]]s in the Years 1712, 13, 14 and 15* (1821).

## Verker
* *The fundamental laws of China*. London 1810,
* *Narrative of the Chinese embassy to the Khan of the Tourgouth Tartars in the years 1712, 1713, 1714, and 1715*. London (1822).
* *Miscellaneous notices relating to China and the British commercial intercourse with that country*. London (1822).
* *Notes of Proceedings and Occurrences during the British Embassy to Peking*. London (1824).

## Referanser


## Eksterne lenker
* 
*
Ninette de Valois

**Ninette de Valois** (født 6. juni 1898 i Baltiboys i Wicklow i Irland, død 8. mars 2001 i Barnes i England) var en irsk danser, lærer, koreograf og regissør av klassisk ballett.

Hun er mest bemerket for å ha etablert Royal Ballet, en av de fremste ballettensemble på 1900-tallet og en av de ledende ballettensembler i verden. Hun etablerte også Birmingham Royal Ballet og Royal Ballet School. 

## Liv og virke
Hun danset profesjonelt ved Sergej Djagilevs Ballets Russes og bosatte seg senere i England.

Som en av grunnleggerne av moderne britisk ballett er hun høyt ansett som en av de mest innflytelsesrike personlighetene i ballettens historie. Hun opprettet *Royal Ballet*, som hun formet etter den russiske modell, og skolerte blant andre Margot Fonteyn og Moira Shearer. Senere var også Svetlana Beriosova og Rudolf Nurejev blant hennes adepter.

De Valois fikk i 1950 Æreslegionen for sine kulturelle innsatser, året etterpå ble hun utnevnt til *Dame Commander* av Order of the British Empire. Hun ble derigjennom opphøyet i ridderstanden og fikk rett til å føre tiltaleformen *Dame* foran sitt navn. de Valois ble også tildelt Order of Merit og ble utnevnt til medlem av Order of the Companions of Honour.

## Referanser


## Eksterne lenker
*
Länsväg 988 (Västra Götalands län)

**Länsväg O 988** er en svensk sekundærvei som går mellom europavei 6 ved Hogdal og länsväg 985 ved Högstad i Strömstad. Veiens lengde er 12 km.

Mellom Hogdal og Bäcke er veien den samme som tidligere E6. 

## Knutepunkter

;Strömstad kommune
*  Hogdal
* Blomsholm   → Hällestrand
* Blomsholm   → Näsinge
* Värmlandsbro   → Strömstad
* Bäcke   → Näsinge
*   → Skee

* Högstad   → Näsinge
* Högstad   → Skee
* Hjälmstad   → Krokstrand
* Håve   →  (Norge)
* Valex   

## Referanser
Ruth Katharina Mustad Bevreng

**Ruth Katharina Mustad Bevreng** (født 23. mars 1952) er en norsk forretningskvinne.

Bevreng er medeier og styremedlem i Mustad Eiendom AS. Hun er også medeier i gården Nordre Lunde i Lillehammer, som ble kjøpt av Wilhelm Mustad i 1930.

I 1996 ble det daværende Mustadkonsernet delt mellom arvingene, og Ruth Mustad Bevreng og hennes barn fikk da Mustad Eiendom og tilhørende eiendomsmasse og tomter.

## Privatliv
Ruth Katharina Mustad Bevreng er barnebarn av Wilhelm Mustad. Hun er gift og har barn.

## Referanser
Alzateaceae

Se teksten

**Alzateaceae** er en plantefamilie i ordenen Myrtales. Den har én art, *Alzatea verticillata*. Den vokser i Latin-Amerika fra Costa Rica i nord til Peru i sør.

## Eksterne lenker
* 
* Alzateaceae – beskrivelse av familien i: L. Watson og M. J. Dallwitz (1992–), *The Families of Flowering Plants *.
* Schönenberger, Jürg og Conti, Elena. «Molecular phylogeny and floral evolution of Penaeaceae, Oliniaceae, Rhynchocalycaceae, and Alzateaceae (Myrtales)». *American Journal of Botany*. 2003, Nr 90, side 293-309.
Rock’n’Roll Party

***Rock'n'Roll Party*** er rockebandet Raga Rockers sjette studioalbum og ble utgitt på Sonet Grammofon i 1990. Albumet lå i fem uker på VG-lista med en sjuendeplass som beste plassering.

## Sporliste
Alle sanger er skrevet av Michael Krohn, unntatt hvor annet står.

# «Intro» – 3:22
# «Gatelangs» – 3:06
# «USA» – 2:27
# «Sult» – 3:04
# «Noen å hate» – 2:43
# «Borte nå» – 3:05
# «Fall bakover» – 2:28
# «Høydepunkt» – 2:05
# «Nede ved sjøen» – 3:17
# «AR2» (Livio Aiello) – 1:46
# «Nerver» – 2:11
# «Party» – 2:47

## Medvirkende
### Raga Rockers
* Michael Krohn – Vokal
* Tore Berg – Gitar
* Livio Aiello – Bass
* Jan Arne Kristiansen – Slagverk
### Øvrige medvirkende
* Eystein Hopland – Lydtekniker
* Per Sveinson – Lydtekniker
* Roberto Johansson – Miksing 
* Jon Rognlien – Albumomslag

## Listeplasseringer

## Referanser
Länsväg 172

**Länsväg 172** er en svensk vei, som går først vest-, så sørover fra Arvika via Årjäng, Bengtsfors og Högsäter til Uddevalla. Veiens lengde er rundt 199&nbsp;km.

## Knutepunkter

;Arvika kommune
* Arvika
;Årjäng kommune
* Vännacka
* Årjäng

;Bengtsfors kommune
* Bengtsfors →  (Norge)
* Bengtsfors, felles trasé til Steneby
*
* Steneby
* Högemon, felles trasé til Bäckefors
*
* Bäckefors
;Färgelanda kommune
* Färgelanda
;Uddevalla kommune
* Uddevalla

## Referanser
Paul-Eerik Rummo

**Paul-Eerik Rummo** (født 1942) er en estisk politiker, lyriker, dramatiker og oversetter.

## Litterat
Han vokste opp i Tallinn som sønn av forfatteren Paul Rummo. På morssiden er han av romanislekt. Han studerte filologi ved Universitetet i Tartu og arbeidet så ved teatre i Tartu og Tallinn. Han er gift med Viiu Härm, som er forfatter og skuespiller.

Han debuterte i 1962 med diktsamlingen *Ankruhiivaja* («ankerløfter»). Et utvalg av Rummos dikt ble oversatt til norsk og utgitt i en antologi for estisk samtidslyrikk i 1989.

Han har også skrevet skuespill og barnebøker. Han har oversatt blant andre Aleksandr Pusjkin, Dylan Thomas, T.S. Eliot og Paavo Haavikko til estisk.

I 1980 var han blant de 40 estiske intellektuelle som undertegnet et opprop mot sovjetiske myndigheters undertrykkelse av ungdomsprotester, men som dypest sett handlet om russifiseringspolitikken.

## Politiker
I 1990 ble Rummo valgt inn i ledelsen i Den estiske kongressen, og ved de første frie valgene i det uavhengige Estland i 1992 ble han valgt inn i Riigikogu.

Han var kultur- og utdanningsminister i Mart Laars regjering fra 1992 til 1994. Rummo ledet Det estiske liberaldemokratiske partiet (ELDP), som i 1994 gikk opp i Det estiske reformpartiet.

Han var minister uten portefølje (uoffisielt kalt befolkningsminister) i Juhan Parts og Andrus Ansips regjeringer fra 2003 til 2007 og satt i Riigikogu frem til 2015.

## Referanser


## Eksterne lenker
* 
* 
* 
* 
*  Estonian Literature Information Centre om Rummo
Combretaceae

se egen seksjon

**Combretaceae** er en plantefamilie i myrteordenen som er utbredt i alle tropiske områder.

Artene er trær, busker og lianer. Bladene er hele og hårete, og de sitter som regel motsatt, men av og til spredt eller kransstilt. Blomstene er samlet i klaser, aks eller hoder. De er som regel tvekjønnede og aktinomorfe. Begerbladene er vokst sammen til et rør med fire eller fem fliker. Det er også fire eller fem kronblad og dobbelt så mange pollenbærere som begerfliker. Fruktknuten er undersittende, og det er én griffel. Frukten inneholder ett frø, kan være tørr eller saftig, og varierer mye i form og størrelse.

Arten *[[Combretum imberbe]]* kalles på engelsk «leadwood» (= *blytre*). *[[Combretum indicum]]* («Rangoon creeper») er en vanlig hageplante i tropene. Flere av artene i slekta *[[Terminalia]]* er viktige tømmertrær, blant annet framiré og limba fra Afrika. Slektene *[[Conocarpus]]*, *[[Laguncularia]]* og *[[Lumnitzera]]* er mangrover.

## Delgrupper
Familien Combretaceae omfatter mellom 500 og 600 arter. Den deles i to underfamilier, og en av underfamiliene deles igjen i to stammer. Tidligere ble 16–20 slekter regnet til familien, men flere av disse var ikke naturlige grupper og er nå slått sammen med andre. *World Checklist of Selected Plant Families* (2021) angir 11 slekter.

* underfamilie Strephonematoideae
** *[[Strephonema]]* – 4 arter i Vest-Afrika
* underfamilie Combretoideae
** stamme Laguncularieae
*** *[[Dansiea]]* – 2 arter i Australia
*** *[[Laguncularia]]* – 1 mangroveart på begge sider av Atlanterhavet
*** *[[Lumnitzera]]* – 2 mangrovearter med indopasifisk utbredelse
*** *[[Macropteranthes]]* – 5 arter i Australia
** stamme Combreteae
*** understamme Combretinae
**** *[[Combretum]]* – 272 arter, pantropisk utbredelse
**** *[[Getonia]]* – 1 art i Sør- og Sørøst-Asia
**** *[[Guiera]]* – 1 art fra Senegal til Den sentralafrikanske republikk
**** *Meiostemon* – 2 arter i Zambia og Madagaskar; bør antagelig inkluderes i *Combretum*
*** understamme Terminaliinae
**** *[[Conocarpus]]* – 2 arter i Amerika, Vest-Afrika, Afrikas horn og sørlige Jemen
**** *[[Terminalia]]* – 282 arter, pantropisk utbredelse

## Litteratur
* 
* 
* 
* 
* 

## Eksterne lenker
*
Lucien Adam

**Quirin François Lucien Adam** (født 31. mai 1833 i Nancy i Frankrike, død i 1918) var en fransk sinolog, orientalist og jurist. 

Adam ble divisjonspresident ved domstolen i Nancy 1883 og ble forflyttet til tilsvarende stilling i Rennes.

Av hans arbeider er de fremste ''Grammaire de la langue mandchoue'' (1873), *Grammaire de la langue tongouse* (1874), *Examen gramm. comparé de seize langues américaines* (1878), *Du polysynthétisme et la formation des mots dans les langues quiché et maya* (1878), *Les idiomes négro-aryens et maléo-aryens* (1883), og *Arte de la lengua de los Indios antis o campos ... con un vocabulario metodico e una introduccione comparativa* (1889).

Dessutom publiserte Adam flere studier av lothringske dialekter, og
hefter om Orienten, undervisningsspørsmål, og annet.

## Referanser
Marcel Granet

**Marcel Granet** (født 1884 i Luc-en-Diois i Drôme i Frankrike, død 1940 i Sceaux) var en fransk sinolog og sosiolog, med særlig kompetanse vedrørende det eldste Kina. 

## Verker
* *Fêtes et chansons anciennes de la Chine* 1919
* *La religion des Chinois*, 1922
* *La civilisation chinoise. La vie publique et la vie privée*, 1929 
* *La pensée chinoise*, 1934
* *Études sociologiques sur la Chine*, 1953

## Referanser


## Eksterne lenker
* Nombreux textes de Granet en ligne (www.uqac.uquebec.ca) *Attention* : textes dans le domaine public *au Canada*
* Présentation de Marcel Granet
Länsväg 1040 (Västra Götalands län)

**Länsväg O 1040** er en svensk sekundærvei som går mellom den gamle Svinesundsbroen og Hogdal i Strömstad. Veiens lengde er 12,3 km. Veien var E6 før 2003.

## Knutepunkter

;Strömstad kommune
*  Gamle Svinesundsbroen  →  (Norge)
*Ingen tollstasjon, kun ved E6
*  Skogar
*  N Kullen
*  S Kullen
* Nordby
*  Nordby → Nordby Shoppingcenter
* Hälle
* Hogdal
*  Hogdalsmotet

## Kilder
*https://nvdb2012.trafikverket.se/SeTransportnatverket
Tore Tang

«**Tore Tang**» er en sang skrevet av Morten Abel; sangen ble første gang utgitt på bandet Mods' musikkalbum *[[Revansj]]* fra 1981. Tore Tang-figuren knyttes til Stavanger.

## Refreng
Tore Tang, ein gammal mann, heile byen kjenne han. Han så leve av gammalt brø‘ å vann. Kor han komme fra vett bare han, TORE TANG!»

## Referanser
Raga Live

***Raga Live*** er et konsertalbum av rockebandet Raga Rockers og ble utgitt i 1990 på Sonet Grammofon. Albumet ble innspilt i Fredrikstad, Brandbu og Oslo.

## Sporliste
Alle sanger er skrevet av Michael Krohn.

# «Fritt liv» – 3:05
# «Ingen adgang» – 2:01
# «Radiator» – 2:06
# «Invitasjon» – 2:49
# «Rundt og rundt» – 3:11
# «Depp» – 1:46
# «Ekspander eller dø» – 2:03
# «Komplex» – 2:46
# «Maskiner i Nirvana» – 1:34
# «Best å være streit» – 3:07
# «Skjønnhet» – 1:55
# «Ensom i kveld» – 2:38
# «Stig» – 3:25
# «Varme dager» – 1:42

## Medvirkende
### Raga Rockers
* Michael Krohn – Vokal
* Tore Berg – Gitar
* Livio Aiello – Bass
* Nils Aune – Gitar, synth, gitar, produsent
* Jan Arne Kristiansen – Slagverk
### Øvrige medvirkende
* Eystein Hopland – Produsent 
* Morten Paus – Tekniker
* Billy Henningsen – Tekniker 
* Jostein Johnsen – P.A. Lyd
* Terje Holli – P.A. Lyd
* Ståle Sjøvolden – Alt mulig
* Morten Lund – Redigering 
* Truls Halvorsen – Albumomslag

## Listeplasseringer

## Referanser


## Eksterne lenker
* Raga Live
Cross Track Error

**Cross Track Error** (forkortet **XTK**) refererer til distanse ute av kurs, og er et uttrykk brukt innen navigasjon. Med distanse ute av kurs menes avstanden fra mottagerens posisjon til kursen som er beregnet, og som det skal navigeres etter. *[[Track Angle Error]]* (forkortet *TKE*) forteller kurs tilbake til  navigasjonsruten.
Norsk Døvemuseum

**Norsk Døvemuseum** er et nasjonalt museum for døves og hørselshemmedes kultur, språk og historie. Museet ligger i Rødbygget i Bispegata 9b i Trondheim. Bygget sto ferdig i 1855 og ble tegnet av Christian H. Grosch. Her holdt Norges eldste spesialskole, Trondheim offentlige skole for døve, til fram til 1991. Rødbygget er et kjent landemerke for hørselshemmede i hele Norge.

Døvemuseets historie startet i 1992 med den private stiftelsen Norsk Døvehistorisk museum. En gruppe privatpersoner bygde opp en gjenstands- og fotosamling som i hovedsak var knyttet til døveskolehistorien i Trondheim. I 2002 ble samlingene overtatt av Trøndelag Folkemuseum. 28. mars 2009 ble Norsk Døvemuseum gjenåpnet i ombygde lokaler med en ny utstilling. Førstekonservator NMF Hanna Mellemsether ledet arbeidet med å få til døvemuseet i Rødbygget, i tett samarbeid med representanter fra døvemiljløet. Museets mål er i tillegg til å fortelle historier fra Norges første spesialskole, også å skape aksept og forståelse for annerledeshet. Museet legger stor vekt på tilgjengelighet og taktil formidling.

Norsk Døvemuseum er en enhet under Sverresborg Trøndelag Folkemuseum, Museene i Sør-Trøndelag AS (MiST).

## Referanser

## Eksterne lenker
*
Rhynchocalycaceae

Se teksten

**Rhynchocalycaceae** er en plantefamilie i ordenen Myrtales. Den har en slekt med bare én art – *Rhynchocalyx lawsonioides*. Den vokser i Sør-Afrika, men ikke på østkysten. Arten er et lite, blomstrende tre.

## Eksterne lenker
* 
* Rhynchocalycaceae – beskrivelse av familien i: L. Watson og M. J. Dallwitz (1992–), *The Families of Flowering Plants *.
* Schönenberger, Jürg og Conti, Elena. «Molecular phylogeny and floral evolution of Penaeaceae, Oliniaceae, Rhynchocalycaceae, and Alzateaceae (Myrtales)». *American Journal of Botany*. 2003, Nr 90, side 293-309.
Nett

**Nett** kan referere til:

* Edderkoppnett
* Fiskegarn, redskap for å fange fisk
* Overføringsnett
* Distribusjonsnett, innen kraftdistribusjon
* Nettsystem, innen kraftdistribusjon
** IT-nett
** TN-Nett
* Nett Records, norsk plateselskap
* Nettverk (pekerside)
** Internett, et verdensomspennende datanettverk
* Steinsprangnett, et stålnett for å hindre fjell i å rase ut

## Se også
* Nettet (pekerside)
Erste Allgemeine Verunsicherung

**EAV** (Erste Allgemeine Verunsicherung) er et band fra Østerrike som startet opp i 1977. De hadde i starten juridiske problemer, da navnet er en parodi på et forsikringsselskap.

## Eksterne lenker
* 
* 
*  Uoffisiell fanside
Léon Feer

**Henri-Léon Feer** (født 22. november 1830 i Rouen i Frankrike, død 10. mars 1902 i Paris) var en fransk lingvist, orientalist, tibetolog, indolog og sinolog.

I han ble professor ved École des langues orientales i 1864, som etterfølger av Philippe-Édouard Foucaux på lærestolen i tibetologi. Han var også assisterende konservator ved maunskriptavdelingen i  Bibliothèque nationale de France. Han var også rådsmedlem i *Société académique indo-chinoise*, og publiserte en rekke bøker og dessuten en rekke artikler i forskjellige fagtidsskrifter. Han var spesialist i sanskrit, og kunne også tibetansk, mongolsk og pâli, Han oversatte en rekke gamle tekster. 

## Bibliografi
* *Les Ruines de Ninive, ou Description des palais détruits des bords du Tigre*, 1864
* *Introduction du buddhisme dans le Kashmir*, 1866
* *La Puissance et la civilisation mongoles au treizième siècle*, 1867
* *République et royauté, de la nécessité d'établir le gouvernement de la France sur la base républicaine*, 1871
* *Études bouddhiques. Le Livre des cent légendes*, 1881
* *Fragments extraits du Kandjour*, 1883
* *Tîrthikas et bouddhistes, polémique entre Nigantha et Gautama*, 1884
* *Le Mariage par achat dans l'Inde âryenne*, 1885
* *Adaptation au sanskrit de l'alphabet de transcription usité pour le pâli*, 1885
* *Le Tibet : le pays, le peuple, la religion*, 1886
* *Étymologie, histoire, orthographe du mot Tibet*, 1889
* *L'Enfer indien*, 1892
* *Le Prince Sou-ta-na des Mémoires de Hiouen-Thsang*, 1895
* *Le Bodhisattva et la famille de tigres*, 1899

## Referanser


## Eksterne lenker
*  Biografi ved H. Bode (1904, i GoogleBooks)
Länsväg 611 (Värmlands län)

**Länsväg S 611** er en svensk sekundær länsväg som går mellom Lossbyn i Eda og Töcksfors i Årjäng.

## Knutepunkter

;Eda kommune
* Lossbyn
;Årjäng kommune
* Ivarsbyn
*Arm fra Älvhem til riksgrensen →  (Norge)
*  Töcksfors

## Referanser
Joseph de Guignes

**Joseph de Guignes** (født 19. oktober 1721 i Pontoise i Frankrike, død 19. mars 1800) var en fransk orientalist. Han var far til Chrétien-Louis-Joseph de Guignes.

I 1745 ble han translatør for orientalske språk ved det kongelige bibliotek i Paris, i 1769 inspektør over fornminnene i Louvre samt 1773 medlem av Det franske akademi. Under den franske revolusjon mistet han sin stilling. 

Guignes drev iherdig med kinesiske studier og underviste blant annet den svenske sinologen Johan Erik Ringström. Hans fremste arbeide er *Histoire générale des huns, turcs, mongols etc.* (4 bd, 1756-58). Han oversatte dessuten Shujing og utgav et stort antall «Mémoires».

## Referanser
Metro Station

**Metro Station** er et amerikansk popband fra Los Angeles, California. Sent i 2006 ble de signert til plateselskapet Columbia/Red Ink. De er best kjent for Top 10 Billboard singelen deres, "Shake It" fra albumet deres, *Metro Station*. Frontmennene er Trace Cyrus, den eldre broren til Hannah Montana-stjernen Miley Cyrus, og Mason Musso. Derfor har de opplevd en nylig opptur i platesalget deres.

## Medlemmer
* Mason Musso – hovedvokal, rytmegitar
* Trace Cyrus – vokal, hovedgitar
* Blake Healy – synthesizer, keyboard
* Anthony Improgo – trommer

## Diskografi
### Albumer
* *Metro Station* (2007)
### EP-er
* *The Questions We Ask at Night* (2006)
* *Middle of the Night* (2013)

### Singler
* "Kelsey" (2007)
* "Control" (2007)
* "Shake It" (2008)
* "Seventeen Forever" (2008)
* "Kelsey" (ny utgivelse) (2009)
* "Every Time I Touch You" (2013)

## Referanser


## Eksterne lenker
* 
* 
*  Offisiell MySpace
Heteropyxidaceae

* Heteropyxis canescens
* Heteropyxis dehniae
* Heteropyxis natalensis

**Heteropyxidaceae** er en plantefamilie av eviggrønne trær i ordenen Myrtales. Den har en slekt – *Heteropyxis* – med i alt 3 kjente arter. De vokser i Sør-Afrika.

Arten *[[Heteropyxis natalensis]]* kalles også «Lavender tree» *(= Lavendeltre)*, og vokser i Zimbabwe og Sør-Afrika.

## Eksterne lenker
* 
* Heteropyxidaceae – beskrivelse av familien i: L. Watson og M. J. Dallwitz (1992–), *The Families of Flowering Plants *.
* be, Hiroshi og Raven, Peter H, «Embryology and Systematic Position of Heteropyxis (Myrtales)», *American Journal of Botany*, Vol. 74, No. 2 Feb. 1987, side 197-208.
Länsväg 947 (Värmlands län)

**Länsväg S 947** er en svensk sekundær länsväg som går mellom rikgrensen ved Röjden og Torsby i Torsby kommune.

## Knutepunkter

;Torsby kommune
* Riksgrensen ved Röjden →  (Norge)
* Röjdåfors
* Rännberg
* Lämbacken
*  Östmark
* Sörmark
*  Kajsheden, Torsby

## Referanser
Memecylaceae

Se teksten

**Memecylaceae** er en plantefamilie i ordenen Myrtales. Den har 7 slekter med i alt ca. 430 arter av trær og busker. De vokser i tropene fra i alle verdensdeler. En av slektene, *[[Mouriri]]*, er usikkert plassert og tilhører kanskje familien Melastomataceae.

## Slekter
De sju slektene i familien omfatter:
* Lijndenia – Øst-Afrika
* Memecylon – 42 arter – Sri Lanka, India, Indiahavet
* Mouriri – Sør-Amerika (usikker, kan tilhøre Melastomataceae)
* Pternandra
* Spathandra – Vest-Afrika
* Votomita
* Warneckea – Vest-Afrika

## Eksterne lenker
* 
* Memecylaceae – beskrivelse av familien i: L. Watson og M. J. Dallwitz (1992–), *The Families of Flowering Plants *.
Sheringham Shoal Offshore Wind Farm

**Sheringham Shoal Offshore Wind Farm** er en vindkraftpark utenfor østkysten av England. Vindkraftparken ble offisielt åpnet av kronprins Haakon 27. juni 2012. Med han var også den britiske ministeren for energi og klimaendringer Edward Davey, olje- og energiminister Ola Borten Moe, næringsminister Trond Giske, og eierne, Statoils konsernsjef Helge Lund og Statkrafts konsernsjef Christian Rynning-Tønnesen.

Vindparken består av 88 Siemens SWT-3.6-107 3,6 MW vindturbiner på monopæler i vanndybder på 17 til 22 meter. Samlet effekt er på om lag 317 MW, med en forventet årsproduksjon på 1,1 TWh ved 3470 fullasttimer, noe som tilsvarer 40 % av installert kapasitet. Bak vindparkplanene står de to norske firmaene Statoil (50 %) og Statkraft (50 %).

Vindturbinene er plassert om lag 9 nautiske mil (17 km) ut fra Norfolkkysten ved Sheringham og dekker et område på om lag 35 kvadratkilometer. Parken er tilsluttet til land via to 132 kV kabler på 21 og 23 km.

Vindparken vil spare miljøet for ca. 475&nbsp;200 tonn CO<sub>2</sub> årlig, beregnet etter britisk energimiks (2012). 

## Eksterne lenker
* 
* «Green out of the blue» Teknisk informasjon.
* LORC Knowledge – Datasheet for Sheringham Shoal Offshore Wind Farm
* «Bygger vindpark for ti mrd», artikkel i ''Dagens Næringsliv''
Psiloxylaceae

Se teksten

**Psiloxylaceae** er en plantefamilie i ordenen Myrtales. Den har én art – *Psiloxylon mauritianum * som finnes på øyene Maskarenene i Det indiske hav.

## Eksterne lenker
* 
* Psiloxylaceae  – beskrivelse av familien i: L. Watson og M. J. Dallwitz (1992–), *The Families of Flowering Plants *.
* Wilson, P. G., O'Brien, M. M., Heslewood, M. M., & Quinn, C. J, (2004), «Relationships within Myrtaceae sensu lato based on a matK phylogeny», *Plant Systematics and Evolution* Nr 251, side 3-19.